lv lv en fr eo lv lv lv sl de lv fr lv lv lv uz es lt eo lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl de lv en lv en lv en lv en lv en lv en lv en lv lv lv lv lv en lv lv en lv lv en lv lv en lv lv fr eo lv lv lv sl lv lv en lv en lv lv lv lv lv lv fr lv ru nl en sl
Eco Baltia vide | Tet, DPD un Eco Baltia vide apvienojas jaunā elektrotehnikas bezmaksas nodošanas pakalpojumā
Sadzīves un šķiroto atkritumu apsaimniekošana
Būvgružu un lielgabarīta atkritumu apsaimniekošana
Tualešu kabīņu noma un apkalpošanas serviss
Vides apsaimniekošanas transporta un iekārtu tirdzniecība
Sniega tīrīšana un izvešana
Zaļo dārzu atkritumu t.sk. lapu savākšana un izvešana
Otrreizējo izejvielu uzpirkšana un tirdzniecība
Otrreizējo izejvielu uzpirkšana un tirdzniecība
Atkritumu apsaimniekošanas teritorijas – Rīgā
Papīra, plastmasas, metāla šķirošana
Bateriju un elektrotehnikas šķirošana
Būvgružu un lielgabarītu atkritumu šķirošana
Publisko šķirošanas punktu karte
Tet, DPD un Eco Baltia vide apvienojas jaunā elektrotehnikas bezmaksas nodošanas pakalpojumā
Tehnoloģiju un izklaides uzņēmums Tet sadarbībā ar tirgus līderiem – sūtījumu piegādes uzņēmumu DPD un vides apsaimniekošanas uzņēmumu SIA Eco Baltia vide – piedāvā jaunu iespēju iedzīvotājiem vēl ērtākā veidā atbrīvoties no savu laiku nokalpojušas tehnikas uzreiz pēc jaunas iegādes. Savam mājoklim iegādājoties elektroierīci Tet e-veikalā ar piegādi uz mājām ar DPD kurjeru, būs iespējams pasūtīt arī vecās elektroiekārtas bezmaksas izvešanu no savas adreses. Šis  pakalpojums būs pieejams gan privātpersonām, gan juridiskām personām jebkurā vietā Latvijā. Šāda servisa ieviešana veicinās pilnvērtīgu elektroiekārtu apriti visā to dzīves ciklā – no iegādes, līdz brīdim, kad iekārta vairs nav nepieciešama.
“Ilgstpējīga biznesa attīstība un reāla “zaļo” risinājumu ieviešana biznesa procesos mums kā tehnoloģiju līderim Latvijā ir viens no veiksmīgas attīstības priekšnosacījumiem gan šodien, gan ilgtermiņā. Un šī sadarbība ir tikai viens no daudziem projektiem, kurus, īstenojot kopā ar partneriem, mēs radam ērtu un efektīvu veidu, kā katrs no mums var nodrošināt jaunāku tehnoloģiju ienākšanu mājās, vienlaicīgi, darot to videi draudzīgā veidā. Pareizi nodrošināti preču aprites un utilizācijas procesi veido aprites ekonomikas pilnu ciklu un palīdz gan mums, gan mūsu klientiem rūpēties par dabu, kurā visi kopā dzīvojam,” norāda Tet valdes priekšsēdētājs Uldis Tatarčuks.
Jaunais pakalpojums nevajadzīgās elektrotehnikas bezmaksas izvešanai tiek nodrošināts, iegādājoties jaunu elektrotehniku Tet e-veikalā vai Tet outlet, atzīmējot saņemšanu ar DPD kurjeru. Savākšana tiek veikta tādas pašas kategorijas elektrotehnikai, kāda iegādāta – atbilstošai pēc izmēra un svara. Ja papildus tam nepieciešama jaunās iekārtas piegāde līdz dzīvokļa vai mājas durvīm, tas jāatzīmē, veicot pasūtījumu. Pandēmijas laikā piegāde, kā arī savākšanas pakalpojums tiek nodrošināti bezkontakta veidā – t.i. kurjers piegādā jauno un paņem nevajadzīgo preci ārpus ēkas vai dzīvokļa. Pēc vecās ierīces savākšanas DPD kurjers nodrošinās tās nogādāšanu uz SIA “Eco Baltia vide” šķirošanas rūpnīcu, kur tā tiks sagatavota pārstrādei.
“Tirgū laistais elektrotehnikas apjoms ik gadu palielinās. Ja 2017.gadā tirdzniecībā nonāca 22,7 tūkstoši tonnu iekārtu, tad pēc pēdējiem datiem, kas ir par 2020.gadu, tās bija jau par 5,4 tūkstošiem tonnu vairāk. Vienlaikus palielinās arī valstī noteiktais apjoms, ko jāsavāc un jāpārstrādā. Līdz pagājušā gada 30.jūnijam no tirgū novietotā elektrotehnikas daudzuma bija jāspēj savākt 40,5%, savukārt no pērnā gada 1.jūlija prasība jāizpilda jau 65% apmērā. Kāpums ir pietiekoši liels, ja ne izaicinošs. Tāpēc svarīgi strādāt pie jaunu pakalpojumu ieviešanas, lai iedzīvotājiem nodrošinātu vēl ērtākas iespējas atbrīvoties no nevajadzīgā. Un svarīga ir arī pašu tirgotāju iesaiste, kas, strauji attīstoties pārvadājumu un sūtījumu piegādes pakalpojumiem, var attīstīt jaunus un vēl nebijušus apsaimniekošanas virzienus,” skaidro SIA Eco Baltia vide valdes priekšsēdētājs Jānis Aizbalts.
Elektrotehnika ir videi kaitīgie atkritumi un no tās jāatbrīvojas ar īpašu atbildību. Vienlaikus,  tāpat kā citiem šķiroto atkritumu veidiem, tai ir iespējama pārstrāde, tādējādi nevajadzīgā ierīce vai tās sastāvdaļa jau kā otrreizējā izejviela var kļūt par jaunu preci un nonākt tirgū atkārtoti. Lai tas būtu iespējams, iedzīvotāji aicināti izmantot kādu no Latvijā pieejamajām šķirošanas iespējām – nogādāt nevajadzīgo tehniku uz kādu no 70 atkritumu šķirošanas laukumiem vai izmantot sava atkritumu apsaimniekotāja piedāvājumus, mazās ierīces un baterijas nodot arī tirdzniecības vietās novietotajās šķirošanas kastēs, kā arī nu jau pieteikties pavisam jaunam bezmaksas pakalpojumam – vecās tehnikas bezmaksas savākšanu ar DPD kurjeru, pērkot jaunu tehniku pie Tet.
“Ilgtspēja ir mūsdienu viens no lielākajiem izaicinājumiem. Par ko liecina, ka aizvien vairāk sabiedrībā pieaug bažas par klimatu pārmaiņu radītajām sekām un vides ilgtspējas jautājumiem. No uzņēmumiem tiek pieprasīta lielāka atbildība un ieguldījums vides ilgtspējas veicināšanā un piesārņojuma apjoma mazināšanā. Mēs, DPD Latvija, sevi apzināmies kā šīs kopienas daļu, tādēļ savā pamatdarbībā īstenojam uzņēmuma vides attīstības programmu, kas paredz videi draudzīgu un energoefektīvu risinājumu ieviešanu pakalpojumu nodrošināšanā. Pateicoties nulles CO2 izmešu apjomam un “zaļās enerģijas” resursiem uzlādes laikā, jau šobrīd spējam nodrošināt emisiju neitrālu sūtījumu piegādes, tādējādi mazinot gaisa radīto piesārņojumu un ar katru piegādi veidojot Latviju zaļāku! Esam pārliecināti, ka apvienojot spēkus ar mūsu klientiem, mums kopā izdosies parūpēties par zaļāku rītdienu,” pauž DPD Latvija valdes priekšsēdētājs Jānis Grants.
Pērkot  jaunu tehniku pie Tet, iespēja bez papildu maksas atbrīvot māju no savu laiku nokalpojušās tehnikas pieejama klientiem visā Latvijā, neatkarīgi no atrašanās vietas – vai tas būtu Latvijas lauku teritorijās, vai daudzstāvu mājā. Elektrotehnika pirms tās izvešanas ir attiecīgi jāsagatavo nodošanai – jāatvieno no elektrības, jāizskrūvē no iebūvējamām mēbelēm, jāizņem no tās personīgās mantas un jāiznes no dzīvokļa/mājas, lai kurjers to varētu paņemt. Tāpat visai elektrotehnikai nodošanas brīdi jābūt neizjauktai – t.i. ar visām to sastāvā esošajām detaļām.
Septembrī mārupieši nodevuši 6,2 tonnas videi kaitīgo un 13 tonnas lielgabarīta atkritumu
Mārupes pilsētā un pagastā noslēgusies kārtējā vides apsaimniekošanas uzņēmuma SIA “Eco Baltia vide” rīkotā elektronikas, lielgabarīta un citu videi kaitīgo atkritumu savākšana. Septembrī mārupieši otrreizējai pārstrādei nodeva vairāk nekā 3,2 tonnas nolietotās elektrotehnikas, 3 tonnas […]
SIA “Eco Baltia vide” aicina Babītes un Salas pagastu iedzīvotājus nodot elektrotehnikas, lielgabarīta un videi bīstamo atkritumus
Vides apsaimniekošanas uzņēmums SIA “Eco Baltia vide” aicina Babītes un Salas pagastu iedzīvotājus piedalīties nolietoto elektroiekārtu, lielgabarīta un mājsaimniecībā radušos videi bīstamo atkritumu bezmaksas nodošanas akcijā, kas norisināsies 20. un 21. oktobrī. Iedzīvotāji tiek aicināti […]
“Eco Baltia vide” visā Latvijā nodrošina lauksaimniecības iepakojuma savākšanu
Rudens ir periods, kad daudzās lauksaimniecībās noslēdzas sezonālie lauku darbi, pēc kuriem itin bieži uzkrājies dažāda veida iepakojums – plēve, lielmaisi jeb Big Bag, plastikāta kanniņas u.c. Lai palīdzētu saimniekiem ērtāk atbrīvoties no minētā iepakojuma, […]
Pētījums: vairāk nekā puse Latvijas iedzīvotāju iegādātos lietotu elektrotehniku, ja būtu pieejami oficiāli remonta un tirdzniecības centri
Tehnoloģiju laikmeta iezīme ir augsts dažāda veida tehnikas patēriņš un tās nomaiņa, kas ne vienmēr ir saistīta ar praktisku vajadzību aizstāt salūzušu iekārtu. Latvijas iedzīvotāji iegādājas jaunu elektrotehniku vidēji reizi četros gados, savukārt mazo sadzīves […]
Nevariet atrast kādu informāciju?
Tālrunis: 8717; 67 799 999
Adrese: Getliņu iela 5, Rumbula, Stopiņu pagasts, Ropažu novads, LV-2121
Privātuma politika            Personu datu apstrāde          Sīkdatņu politika
Lietojot ecobaltiavide.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.